Berlingske Tidende, 1835-11-04
Udenlandske Efterretninger. ngland. London, den 25de Octbr. – J de sidste Efterretninger fra Ostindien hedder det: Politikken i Jndien indskrænker sig til Jagttagelse af Forhandlingerne mellem Runschit Singh og Kongen af Kabul, mellem hvilke en Kamp vil begynde, der for engelsk Jndien er af stor Betydning. Begge Partier samle sig i Nærheden af Peschawer, som er i Runschit Singhs Hænder, og som danner Middelpunktet for hans Operationer. Kongen af Kabuls Hovedpunkter derimod ere Dschellabad, som Depot, og Khiberpassene som Forsvarslinie, hvorfra han bestandig kan oversvømme det flade Land, ligge til Jndus, med sit Rytteri. Runschit Singhs General, Gulab Singh, som man i Europa kjender af Jaquemonts Breve, har tabt en ubetydelig Trefning. Men Runschit Singh selv opholder sig endnu paa Jndus's venstre Bred med sin Hovedmagt og førend hans Ankomst kan intet Afgjørende skee. J Kaschemir har han opdaget en Sammensværgelse af den muhamedanske Adel med Kongen af Kabul, der har gjort ham urolig; thi det svageste Punkt af hele hans Magt ligger netop i den almindelige Uvillie, hans muhamedanske Undersaatter nære mod ham. Scheikerne ere ikke nogen talrigt Folk nok, til at det nogensinde kunde grunde et stort Herredømme; og skulde de i forestaaende Feldttog endog gaae at med Sejren, vilde Erhvervelsen af et stort og folkerigt Territorium kun svække dem. Den engelske Regjering, der hidtil har holdt sig aldeles neutral i de indvortes Stridigheder og Kabuls Trone, har omsider gjort et lille diplomatisk Skridt, for at nærme sig Dost Muhammeds sejerrige Dynasti. Den har sendt en ung, kaschemirisk Bramin, Mohun Lal, som med Burnes og Grard har berejst disse Lande, som diplomatisk Agent til Ka bul, under Titel af Avisskriver. Det er en almindelig Skil hos orientalske Fyrster, at holde en accrediteret Avisskriver ved fremmede Hoffer, hvis egentlige Beskjeftigelse er at indberette Hofnyheder, men som tillige sædvanlig er en halv officiel Kanal. for diplomatiske Underhandlinger, inden de ere komne saa vidt, J det at de kunne overgives til egentlige Gesandter. – Jndre af brittisk Jndien gaaer Udviklingen af det bestaaende System sin rolige Gang fremad. Det var blevet nødvendigt at blande sig i Staten Jeipurs Forvaltning, hvor Ministren J og taram havde myrdet Radschahen. Jotaram truede i Førstningen med væbnet Modstand, men den indre Tvist mellem Statens Adel lod ham intet Haab tilbage; han har derfor underkastet sig og ladet sig bringes til Agra, hvor han bevogtes. Skulde man faae tilstrækkeligt Beviis for hans Brøde, mister han Hovedet. Radschahens Søn er et umyndigt Barn, og Regjeringen blev overgivet til en Regent, Burri Saul, en Mand af stor Familie, men uden Talent; hans Magt er dog kun nominel, og Alt er i den engelske Residents Hænder. Man forudsaae mange Uordener af det, ved langvarig Tvist og Undertrykkelser demoraliserede Aristorati. Det er rigtignok stridende mod det engelske System, at bemægtige sig den directe Forvaltning af en radschutansk Stat; men den nuværende Tilstand er saa aldeles uden nogen fornuftig Grundvold, at man tidlig eller seent, og sandsynligviis om kort Tid vil nødes til at fatte en saadan Beslutning. – De Skridt, der i de senere Aar ere gjorte til at sætte det engelske Sprog istedetfor det indenlandske, have, som man maatte vente, vakt megen Uro blandt de meer dannede Classer af de Jndfødte. Adelen ved de indianske Hoffer vilde vel nok, for at faae Udsigt til Jndflydelse og en fordeelagtig Stilling, lade sine Børn gives en engelsk Opdragelse; men saasnart det Rygte udbredte sig i Calcutta, at den muhamedanske Høiskole skulde afskaffes, indgave de muhamedanske Jndvaanere et meget heftigt Bønskrivt derimod, der var undertegnet af 8318 Personer, og hvori de forestillede General-Gouverneuren, at det var Regjeringens Pligt at opretholde de lærde Studier. Afskaffelsen af de lærde Skoler erklæredes derpaa officielt for et falskt Rygte. Handelsfrihedens System har i Singapore faaet en ny Udvidelse. Hidtil vare nemlig de americanske Skibe udelukkede fra Havnen; Følgen heraf var, at de besøgte det i Nærheden liggende hollandske Establissement Khio, og fra Singapore lode de i Baade, komme de Varer, som de ikke forefandt der. Denne urimelige Tilstand er nu forandret og Americanerne ere satte paa samme Fod som alle øvrige Nationer. – Andre Efterretninger fra Calcutta melde, at man fra Heidernbad havde erfaret Scheikernes totale Nederlag under Nau Nihal Singh, Rundschit SinghsBrodersen. J Spidsen for Afghanernes Modstandere stod Chakimen af Kabul, Dust Muhamed Chan, i egen Person. Jngen Pardon blev givet og flere Tusind faldt i og efter Slaget Dust Muhamed forfulgte de Slagne indtil Peschawer, hvilken Stad han bemægtigede sig, uden at der gjordes Modstand. Han gjorde ligeledes Anstalter til at gaae over Jndus, for at trænge frem til Hjertet af Pundjab, ja endog til Lahor. RundschitSingh selv opholdt sig i Kotas; man troede, at han vilde drage mod Afghanerne. Den brittiske Regjering er ikke synderligt fornøjet over denne Seier, Afghanerne, med hvilke den just ikke staaer i noget venskabeligt Forhold, have vundet. – J Calcutta er en ny Presselov udkommet, hvorved Censuren aldeles ophæves; men den indeholder ikke desto mindre strenge Bestemmelser, angaaende Bogtrykkerier og Aviser.